# Qin Shi Huang

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |  |
| --- | --- |
|  | **Iste articlo u sección ha menester d'un wikificato con un formato adecuato a lo manual d'estilo de Biquipedia**.
 Por favor, edita-lo ta cumplir con ellas. No borres iste aviso dica que no l'haigas feito. Colabora wikificando! |

| **Qin Shi Huang** |
| --- |
| *Emperador de China* |
|  |
|

---

*Rei de Qin* |
| Mayo de 247 aC - 221 aC |
| **Predecesor** | Zhuangxiang |
| **Succesor** | Qin Er Shi |
|

---

 |
| **Nombre real** | Yíng Zhèng |
| **Naixencia** | Febrero de 259 aC  Handan (Estau Qin hue China). |
| **Muerte** | 10 de setiembre de 210 aC  Shaqiu (Estau Qin hue China). |
| **Enterreco** | Mausoleo de Qin Shi Huang |
| **Hereu** | Qin Er Shi |
| **Descendencia** | Prencipe Fusu Prencipe Gao Prencipe Jianglü Qin Er Shi |
| **Dinastía** | Dinastía Qin |
| **Pai** | Zhuangxiang |
| Sinyal |  |

始皇帝 (Shǐ Huángdì), en aragonés "primer emperador", inscripción en siello de 220 aC.
**Qin Shi Huang** ('Qin, o primer emperador') (en chinés: 秦始皇, pinyin: Qín Shǐ Huáng, Wade-Giles: Ch'in Shih-huang; tamién transcrito antes mas como Tsin Chi Hoang) (259 aC - 210 aC) estió o fundador d'a dinastía Qin (秦朝), rei d'o estau chinés de Qin (reino) en os tiempos d'os reinos combatients (246 aC-221 aC) y primer emperador d'a China unificada dende 221 aC dica a suya muerte en 210 aC. O suyo nombre de choven yera **Zheng**.

Con 13 anyadas heredó o reino de Qin y a con a edat de 39 anyos (221 aC) ya heba conquiesto y unificau, por primera vegada en a historia, os cuantos reinos combatients en un unico imperio. En que remató a conquiesta, enchegó muitas reformas economicas y politicas con aduya d'o suyo consellero Li Si. Unificó os sistemas de mesura y peso, estandarizó os carácters emplegaus en a escritura, redistribuyó as tierras entre os labradors y fació grans treslaus de población ta privar rebueltas. A la finitiva remató con o sistema feudal anterior y creyó as bases d'o sistema imperial que rechiría a China por mas de 2.000 anyos.

T'asegurar a estabilidat, Qin Shi Huang vedó o Confucianismo, fació enterrecar vivos a cuantos intelectuals. Se vedó toz os libros fueras d'os oficialment homologaus y se cremoron en o que se conoix como a gran purga Confuciana. A suya fegura ye controvertida, pero atamas d'a tiranía d'o suyo gubierno, Qin Shi Huang ye considerau como un personache fundamental.

Emprenió prochectos chigants como a primera Gran Muralla, a construción d'a suya fuesa, o hue famoso Mausoleu d'o Primer Emperador Qin guardau por un exercito de guerrers de terracota u un gran sistema nacional de camins. O esfuerzo preciso ta tantas reformas y obras, en que se perdioron a-saber-las vidas, fació que o pueblo se revolbese contra él, fendo rematar a dinastía Qin en cayer él, y encetando-se una nueva dinastía, a d'os Han.

L'exercito de guerrers de terracota enterrecau en Xian.
## Referencias

## Vinclos externos

* Se veigan as imáchens de Commons sobre **Qin Shi Huang**.